**Materská škola DUBOVICA č. 48**

**Pokyny**  
**riaditeľky k otvoreniu materskej školy (MŠ)**

V súvislosti s uvoľňovaním opatrení Vlády SR na zastavenie šírenia ochorenia COVID – 19 a na základe Rozhodnutia Ministerstva školstva, vedy, výskumu a športu Číslo: 2020/12033:1 -A2110 zo dňa 22. mája 2020 podľa § 150 ods. 8 zákona č.245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v súlade s opatrením Úradu verejného zdravotníctva SR č. OLP/4204/2020 z 22. 5. 2020, ktorým rozšíril výnimku z uzatvorenia zariadení pre deti a mládež podľa § 24 zákona č. 355/2007 Z. z. nariadeného opatrením č.OLP/4083/2020 z 19. 5. 2020, ktorým sa s účinnosťou od 1. júna 2020 obnovuje školské vyučovanie, riaditeľka Materskej školy v Dubovici v súčinnosti so zriaďovateľom, Obcou Dubovica, vydáva pokyny k jej prevádzke od 1. júna 2020.

**1. Podmienky a režim pre prevádzku školy:**

1) Rozhodnutie zákonných zástupcov o umiestnení dieťaťa do školy je dobrovoľné.  
2) Zákonní zástupcovia podajú svoje rozhodnutie o umiestnenie dieťaťa do MŠ v termíne 18.-19.5.2020 odpoveďou na SMS správu.  
 Zmena rozhodnutia na *„mám záujem o dochádzku“* po tomto termíne nebude akceptovaná!  
3) Zákonní zástupcovia sú povinní oboznámiť sa s organizáciou a podmienkami výchovy a vzdelávania MŠ do konca školského roka 2019/2020 v zmysle nasledovných pokynov a pokynov vydaných Ministerstvom školstva, vedy, výskumu a športu Slovenskej republiky  
4) Zákonní zástupcovia budú dodržiavať a akceptovať pokyny vydané zriaďovateľom a riaditeľom MŠ.  
5) Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.  
6) Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 škola informuje príslušný RÚVZ tak, ako je to v prípade iných infekčných ochorení.

**2. Osobitné podmienky a režim pre materskú školu**

1) Zriaďovateľ spolu s riaditeľom MŠ sa dohodnú na kritériách pre výber detí do MŠ zohľadňujúc: záujem zákonných zástupcov a počet prihlásených detí, miestne podmienky, personálne, materiálne a priestorové možnosti školy.  
2) Kritéria:

a) deti zdravotníckych pracovníkov, príslušníkov Policajného zboru, príslušníkov  
Hasičského a záchranného zboru alebo príslušníkov Ozbrojených síl Slovenskej republiky,

deti pedagogických zamestnancov a odborných zamestnancov podľa zákona č. 138/2019 Z. z., deti zamestnaných rodičov

b) deti, ktoré od 1. septembra začínajú plniť povinnú školskú dochádzku (vrátane deti s OŠD)

c) deti nezamestnaných rodičov

3) Zákonní zástupcovia budú formou SMS informovaní o termíne dochádzky ich dieťaťa do MŠ do 20.05.2020.

4) Materská škola bude v prevádzke denne od 7.00 do 16.00 hod.  
5) Deti budú rozdelené do 2. skupín v počte najviac po 15 detí.

a) II. trieda deti , ktoré od 1.9.2020 odchádzajú do ZŠ (aj deti s OŠD)

b) I. trieda ostatné prihlásené deti podľa harmonogramu (nezamestnaných rodičov na vystriedanie po dvoch týždňoch)

c) dochádzka deti je dobrovoľná, dohodnutý harmonogram nemenný  
6) Zákonní zástupcovia zabezpečia, aby ich deti do materskej školy, prichádzali a odchádzali len s osobami, ktoré s dieťaťom žijú v spoločnej domácnosti. V prípade, ak bude touto osobou  
súrodenec, musí byť starší ako 10 rokov.  
7) Zákonní zástupcovia budú akceptovať každodenný zdravotný „ranný filter“. V prípade podozrenia na ochorenie (nielen na COVID – 19) materská škola dieťa nepreberie.  
8) Zákonný zástupca predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.  
9) Zákonný zástupca denne podpisuje „Prehlásenie zákonného zástupcu o zdravotnom stave dieťaťa pre materskú školu.“  
10) Dieťa pri príchode do materskej školy bude mať nasadené rúško, ktoré si odloží v skrinke.  
11) Príchod detí do MŠ: v čase od 7.00 do 7.30 hod. – uprednostnení budú zamestnaní rodičia, od 7.30 do 8.00 hod. – ostatní.  
12) Po každej dennej prevádzke sa priestory MŠ od 15.45 hod. dezinfikujú.  
13) Pitný režim v MŠ je zabezpečený.  
14) Hračky a detské dopravné prostriedky z domácnosti sú v tejto mimoriadnej situácií nosiť do MŠ zakázané.

**Dochádzka bude umožnená len deťom z rodín, ktoré nie sú v karanténe!**

Potrebné tlačivá (Vyhlásenie a Prehlásenie) sú k dispozícii naj webovej stránke našej školy.

V Dubovici, 27. mája 2020

Bc. Helena Pukitová, riaditeľka školy